  Майя Бывальцева Туннэ, 18-тӥ пӧсьтолэзе, Удмуртиын гудыръяны, зол зорыны но йӧ усьыны быгатоз. Со сярысь ивортӥзы элькунысь Гидрометцентрлэн пресс-службаяз. Синоптикъёслэн чакламзыя, куазь нуназе бере урод кариськоз. Соос гудыръялоз, тӧл кужмоялоз, зор кисьтоз но куд-ог интыосын йӧ усёз шуыса ало. Со дыре ик омырын ик +27…+30 градусозь пӧсь луоз. Гидрометцентр ивортэмъя, ӵуказе элькунын куд-ог ёросъёсын гинэ ӧжытак зорылоз. Температура кӧня ке лэзькоз: +24…+27 градусозь. Арня пумозь элькунын шуныт улоз но дырын-дырын зор кисьтыны быгатоз, чаклало куазез эскерисьёс. Салкым куазь Удмуртие шутэтскон нуналъёсы вуоз. Лымшорысь циклон ортчемен валче, элькунысь тросаз ёросъёсын зорыны но гудыръяны быгатоз, омырын +23 градусозь луоз. Тегъёс: Гидрометцентр Удмуртия куазь  